als_Latn dik_Latn sag_Latn
Helikopteri i kuq e ka një…huq
Ministria e Shëndetësisë ka dërguar në DITA një përgjigje lidhur me artikullin e sotëm “Hije skandali mbi ministrin Beqaj” lidhur me tenderin e blerjes së helikopterit EC-135 për Njësinë e Transportit Mjekësor.
Përgjigja paraqet një problematikë të re dhe shton dyshimet për favorizime.
Përshkrimi i kabinës së helikopterit në dokumentat e tenderit me atë që jep Ministria në përgjigjen e sotme nuk përputhen.
Ministria thotë në përgjigjen e sotme se “…helikopteri i tipit EC-135 është i pasjisur me: Monitor; Defribilator; Aspirator; 3 bombola oksigjeni për 200 minuta fluturim; Dy barrela për HEMS; Sedilje specifike për HEMS; Mbledhëse gjaku; Kabinet mjeku; dhe, të gjitha këto pajisje mjekësore janë përputhje me standardet e EASA-s…”
Por nga një krahasim i dokumentave të tenderit që DITA posedon me përgjigjen e sotme të Ministrisë rezulton se në dokumentat e tenderit nuk është kërkuar asnjë nga pajisjet e mësipërme.
Është e kuptueshme që pjesëmarërsit në një tender konkurojnë në bazë të specifikimeve të tenderit dhe jo me specifikime që hartohen më pas, dhe aq më pak specifikime që merren vesh pasi pretendimet bëhen publike.
Në kushte të tilla joserioze askush nuk mund të jetë i sigurt që këto pajisje nuk janë shtuar më pas ose shtohen pas plasjes së skandalit për ta mbuluar atë.
Kjo shton dyshimet për favorizim dhe paracaktim të fituesit.
Për më tepër kabineti i Ministrit nuk pranoi ta ofrojë sot për DITA kontratën e lidhur mes Ministrisë dhe firmës fituese.
Për të mos i lodhur lexuesit kemi shkëputur nga dokumentacioni voluminoz i tenderit pjesën ku përshkruhet kabina e helikopterit.
Bie në sy boldimi dhe nënvizimi këmbëngulës i një kërkese specifike që “helikopteri duhet të jetë patjetër ngjyrë e kuqe” (madje përcaktohet dhe kodi i së kuqes (!) por në asnjë rresht nuk gjenden pajisjet që sot renditen në përgjigjen e Ministrisë.
Pjesa tjetër e përgjigjes merret me bazën ligjore ku është mbështetur tenderi. Si përgjigje për pikëpyetjen mbi procedurat, njoftimi i ardhur nga Kabineti i Ministrit thotë:
“Në raportimin në gazetën DITA pretendohet se proçedurat kanë qenë të parregullta, por në fakt, kompania fituese është një nga më prestigjozet në Evropë dhe proçedurat e prokurimit kanë qenë jo vetëm të hapura e transparente, por janë kryer e përmbyllur pas asnjë ankesë…”.
Ministria thotë që nuk i ka kryer e vetme specifikimet e mjetit, por ato janë hartuar nga një grup pune:
“U hartuan nga një grup i përbashkët me specialistë nga Njësia e Transportit Mjekësor me Helikopterë, Grupi i Helikopterëve të Ministrisë së Punëve të Brendshme dhe ai i Forcave Ajrore Shqiptare në varësi të Ministrisë së Mbrojtjes, specifikimet teknike… Përsa i përket specifikimit se helikopteri i ofruar duhet të jetë i ri, ose me jo më shumë se 50 orë fluturim, shpjegojmë se ky specifikim ka të bëjë me faktin se helikopteri i ri i prodhuar, testohet në fluturim, përpara se të vendoset për lëvrim…” – thotë sqarimi i Ministrisë.
Ministria thotë gjithashtu që njoftimi për tender është botuar “në gazeta të mirënjohura ndërkombëtare”
“Njoftimi për hapjen e proçedurës së prokurimit, në zbatim të rregullave të prokurimit publik, u publikua në gazetën e mirënjohur ndërkombëtare “Financial Times,” më dt. 26 Shtator 2014, fq. 23 si dhe në versionin online të saj për një periudhë kohore tre-javore”
Për afatin e shpejtë prej 30 ditësh për helikopterin që kushton 4 milion euro Ministria thotë se ka qenë e detyruar të veprojë shpejt për shkak të rrethanave:
“Afati i lëvrimit prej 30 ditësh u caktua në përputhje me kohën në dispozicion që nga fillimi i proçedurës së prokurimit deri më datën 31 dhjetor 2014, afat kur përfundon edhe viti financiar…” – thotë përgjigja.
Ministria thekson se në asnjë nga fazat e proçesit të prokurimit, nuk pati asnjë ankimim zyrtar dhe se helikopteri i ardhur në dhjetor 2014 është i ri, por ende i paregjistruar sepse, “ka filluar proçesi i trainimit të pilotëve dhe teknikëve” / DITA
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn